འདི་ལྟར་བསམ་བློ་བཏང་ན།ཁྱེད་ཞིང་ཆེན་སྲིད་གཞུང་དང་ཟི་ལིང་གྲོང་ཁྱེར་གྱིས་མི་རིགས་ཀྱི་སྲིད་ཇུས་དང་ཏང་གི་སློབ་གསོའི་བྱ་བའི་བྱེད་ཕྱོགས་གཟབ་ནན་གྱིས་ལག་ལེན་མཐར་ཕྱིན་དང་།གཏིང་ཟབ་ཏུ་སྤེལ་བ།རྒྱལ་སྲིད་སྤྱི་ཁྱབ་ཁང་གི་སྲིད་ཇུས་བྱེད་ཕྱོགས་གཞིར་བཟུང་ནས་མི་དཀྱིལ་སྙིང་བྱེད་པ་དང་།དམངས་འཚོ་ལེགས་བཅོས་བྱེད་པར་ཞབས་འདེགས་ཞུ་བ།དམངས་སེམས་གཅིག་ཏུ་སྒྲིལ་བར་སྣེ་ཁྲིད་བྱས་ཏེ།མི་རིགས་དང་མི་རིགས་ས་གནས་ཀྱི་མང་ཚོགས་ཀྱིས་སློབ་གསོ་ལག་བསྟར་བྱེད་པའི་འགན་དབང་ཁག་ཐེག་བྱེད་དགོས།མི་རིགས་སོ་སོའི་མང་ཚོགས་ཀྱི་ཚན་རིག་རིག་གནས་རྒྱུ་སྤུས་ཇེ་མཐོར་གཏོང་བ་དང་།མི་རིགས་ཀྱི་མཐུན་སྒྲིལ་དང་སྤྱི་ཚོགས་བརྟན་ལྷིང་སྲུང་སྐྱོབ་བྱས་ཏེ།ལོ་ངོ་ཉིས་བརྒྱའི་དོན་ཆེན་གཉིས་ཏེ།ཀྲུང་ཧྭ་མི་རིགས་ཀྱི་རླབས་ཆེན་བསྐྱར་དར་དམིགས་ཡུལ་ལ་འབད་བརྩོན་བྱས་ཏེ་མངོན་གྱུར་ཡོང་བ་བྱ་དགོས་པ་དང་།ཤེས་ཡོན་སྤྱོད་བཟང་བཅས་ཕྱོགས་ཡོངས་ནས་སྤྱི་ཚོགས་རིང་ལུགས་ཚད་ལྡན་ཅན་དུ་འཛུགས་སྐྲུན་བྱེད་མཁན་གྱི་མི་སྣ་དང་རྒྱུད་འཛིན་པ་གསོ་སྐྱོང་བྱ་བའི་དགོངས་དོན་གཞིར་བཟུང་ནས་ཟི་ལིང་ས་ཁུལ་དུ་བོད་ཡིག་སློབ་ཆུང་གཟུགས་དགོས་པའི་རེ་བ་ཞུས་པ་ཡིན་ལགས།